Pozdravljeni!

Upam, da ste opazili naloge predvidene za prejšnji teden. Morda jih kdo izmed vas ni videl, ker so bile na spletni strani objavljene kasneje. Ker je rok za oddajo danes, predlagam, da poslušate slušni posnetek z razlago in takoj naredite priloženo nalogo ter mi jo pošljete. Ne pozabite tudi nalog na englishexercises.org

Ker je v nedeljo Velika noč (Easter), je prav, da spoznate, kako Angleži praznujejo ta praznik:

<https://en.islcollective.com/video-lessons/british-easter-traditions-1>

Lahko pogledate tudi, kako mladi iz različnih držav preživljajo čas v karanteni:

<https://en.islcollective.com/video-lessons/what-social-distancing-looks-like-around-the-world>

V naslednjih dneh boste nadaljevali s spoznavanjem še drugih dejanj, ki jih opisujemo s **Present** Perfectom (dovršni **sedanjik** – dejanje je dovršeno do tega trenutka).

Vzemi učbenik in ga odpri na str.75.

**- Učb, str. 75, nal. 6A & B:** Poslušaj posnetek in odgovori na vprašanja.

**- Učb, str. 75, nal. 6C:** Predstavljaj si, da si popoln najstnik. V zvezek napiši 5–10 povedi o tem, kaj vse si ta teden že postoril. V primeru nikalnih povedi se pohvali, česa grdega/neprimernega nisi naredil.

**Učb, str. 82, nal. 2B:** Poslušaj posnetek in ob tem sledi pogovoru v učbeniku. Nato označi pravilne in napačne povedi. Napačne povedi popravi.

Zapiši v zvezek sledeče:

- Naslov: Present Perfect + FOR and SINCE

Primer: How long have they been at the top?

They have been there FOR five minutes. (Tam so pet minut – obdobje.)

Isto lahko sporočimo tudi tako:

They have been there SINCE 3:15 (Tam so od 3:15 do ZDAJ.)

SINCE pomeni- od takrat do ZDAJ.

**Present Perfect** uporabljamo za opisovanje dejanj, ki potekajo od nekega trenutka v preteklosti do ZDAJ. Pri tem uporabljamo: FOR – skupaj z besedo za obdobje (for five minutes, two hours, 3days, a week, 10years,…), ali pa: SINCE – skupaj z besedo za določen čas v preteklosti, ko se je dejanje začelo odvijati (since 3:15 p.m., five o'clock, last Wednesday, 1stSeptember, 2006, Christmas, the eighteenth century).

V slovenščino ga prevajamo s sedanjikom.

Zdaj razumemo, zakaj se ta čas imenuje Present Perfect (dovršni sedanjik). Opisuje dejanja,ki trajajo do zdaj (They have been there for five minutes), ali pa so se zgodila v človekovem življenju do zdaj (He has visited London twice.),

ali pa rezultate dejanja vidimo v tem trenutku (Look! George has tidied his bedroom.)

**Učb, str. 83, nal. 4A:** Dopolni stavke z ustreznim glagolom v Present Perfectu in ustreznim prislovom (for ali since). Glej primer!

**Učb, str. 83, nal. 5A:** Razvrsti časovne izraze k pravilnemu prislovu (for ali since).

**Učb, str. 83, nal. 7B:** Poslušaj posnetek. Nato odgovori na vprašanja in ob ponovnem poslušanju preveri rešitve.

Naredi naloge v delovnem zvezku na str.72 in 74. in mi jih pošlji do konca tedna.

Ne pozabite na naloge na englishexercises.org. Vsak od vas naj presodi koliko nalog potrebuje za utrjevanje znanja. Računajte na preverjanje znanja, ki bo ob koncu naslednjega tedna. Znati morate nepravilne glagole, besedišče – okoljski problemi (naloge na to temo so tudi na englishexercises.org.)